09/12/2015 | Administración LocalMunicipal
Oroso
Anuncio aprobación definitiva de deslinde de parcela municipal

Con data de 26 de novembro de 2015, o Pleno da Corporación en sesión ordinaria adoptou o seguinte acordo: “Primeiro: Aprobar o deslinde efectuado da finca que segundo a inscrición do rexistro da propiedade se atoparía onde chaman “Castiñeira”, lugar de Cachopal, parroquia de San Mamede dos Ánxeles, sita no termo municipal de Oroso e de propiedade municipal segundo inscrición no inventario de bens e dereitos municipais coa referencia INM60049 co nome de Casa Escola de Cachopal e que se atopa inscrita no rexistro da propiedade nº 2466, tomo 265, libro 23, folio 24, colindante ao norte, coa estrada de Sigüeiro a Moar – Frades, Sur, Terreo a monte de José Méndez Montero, Este, dos herdeiros de Francisco Bello Pérez, oeste, estrada de Sigüeiro a Moar – Frades con referencia catastral 15061A504052820000MJ. Polígono 504 parcela 5282 no lugar de Cachopal. Tal deslinde realízase de conformidade coa acta de apeo de data 5 de outubro de 2015 e conforme ao plano que á acompaña. Segundo: Inscribir no Rexistro da Propiedade de Ordes o deslinde referenciado ao amparo do previsto no artigo 68 do RD.1372/1986, de 13 de xuño, polo que se aproba o Regulamento de Bens das Entidades Locais. Terceiro: Que se proceda ao amolloamento da finca obxecto do deslinde, unha que o acordo de aprobación do deslinde sexa firme e de conformidade coa acta de apeo de 5/10/2015. Cuarto: Notificar o presente acordo aos propietarios colindantes afectados polo expediente de deslinde, proceder á publicación de anuncio no Boletín Oficial da Provincia e a realizar as actuacións necesarias para a modificación dos datos catastrais da parcela.” Este acordo pon fin á vía administrativa. Contra el pode interpoñer un recurso potestativo de reposición ante o mesmo órgano que o ditou no prazo dun mes a contar dende o día seguinte ao da data da súa notificación (artigo 116.1 da Lei 30/1992, de réxime xurídico das Administracións públicas e do procedemento administrativo común). O recurso potestativo de reposición terá que resolverse e notificarse no prazo dun mes; porén, entenderase desestimado se transcorre este prazo sen que se lle notifique a resolución expresa (artigos 117.2 e 43.2 da dita Lei 30/1992). Tamén poderá impugnar este acordo alternativamente mediante a interposición dun recurso contencioso-administrativo ante o órgano competente da xurisdición contenciosa-administrativa, no prazo de dous meses contados dende o día seguinte ao da súa notificación (artigos 8.1 e 46.1 da Lei 29/1998, de 13 de xullo, reguladora da xurisdición contencioso-administrativa). Contra a resolución do recurso de reposición poderá interpoñer un recurso contencioso administrativo ante o órgano competente da xurisdición contenciosa-administrativa no prazo de dous meses, se a resolución fose expresa, ou no de seis meses se non o fose. Este prazo computarase dende o día seguinte ao do que se notifique a resolución expresa do recurso potestativo de reposición ou dende o día en que deba entenderse presuntamente desestimado (artigo 46.1 e 4 da dita Lei 29/1998). Non obstante, poderá utilizar calquera outro recurso que estime conveniente. O que se fai público para xeral coñecemento. Oroso 30 de novembro de 2015. O Alcalde. Juana Fatima Narraspe Lavilla.